
Na osnovu članova 258, 260 i 261 Zakona o privrednim društvima („Službeni list Crne Gore“, broj 90/25, 121/25 i 44/26), i člana 51 stav 1 tačka 9 Statuta "ŠTAMPARIJA OBOD" AKCIONARSKO DRUŠTVO CETINJE i odluke Odbora direktora od 25.05.2026. godine, Odbor direktora objavljuje:

POZIV ZA VANREDNU SJEDNICU SKUPŠTINE AKCIONARSKOG DRUŠTVA ŠTAMPARIJA OBOD AD CETINJE
 
Poziv se upućuje dana 25.05.2026. godine.

Sjednica će se održati 15.06.2026. godine sa početkom u 14:00 časova na adresi Ul. Vučedolska br 121, Cetinje.

Za Skupštinu akcionarskog društva predložen je sljedeći:

D N E V N I     R E D

1. Otvaranje sjednice Skupštine i imenovanje radnih tijela Skupštine akcionarskog Društva;
1. Donošenje Odluke o usvajanju Statuta;
1. Donošenje Odluke o razrešenju članova Odbora direktora Društva;
1. Donošenje Odluke o razrješenju dužnosti izvršnog direktora Društva;
1. Donošenje Odluke o razrješenju dužnosti sekretara Društva;
1. Donošenje Odluke o imenovanju generalnog direktora Društva;
1. Donošenje Odluke o davanju saglasnosti predsjedniku Skupštine akcionarskog društva Štamparija Obod ad Cetinje na potpisivanje ugovora o radu sa generalnim direktorom Društva;
1. Donošenje Odluke o usvajanju Poslovnika o radu Skupštine akcionarskog društva;
1. Donošenje Odluke o uključenju akcija Štamparije Obod ad Cetinje na MTP ME – SUSTAINABLE tržište Montenegroberze.

Ukupan broj upisanik i otplaćenih akcija, saglasno listi akcionara koju izdaje CKDD, na dan objavljivanja ovog poziva je  573.925 običnih (redovnih) akcija sa pravom glasa. 
Kvorum potreban za rad vanredne sjednice Skupštine akcionarskog društva Štamparije Obod ad Cetinje čine akcionari koji posjeduju više od polovine ukupnog broja akcija sa pravom glasa, a koji su lično prisutni, kao i glasovi akcionara koji su glasali pisanim ili elektronskim putem.
Odluke po tačkama 1,3,4,5,6,7,8 i 9 dnevnog reda donose se većinom glasova prisutnih ili zastupanih akcionara od kvoruma koji čini najmanje 286.963 akcija Društva sa pravom glasa, pri čemu se u obzir uzimaju i glasovi akcionara koji su glasali pisanim ili elektronskim putem.
Odluka po tački 2 dnevnog reda donosi se dovtrećinskom većinom svih akcija sa pravom glasa odnosno sa najmanje 382.617 akcijom sa pravom glasa, pri čemu se u obzir uzimaju i glasovi akcionara koji su glasali pisanim ili elektronskim putem.
Materijal za vanrednu sjednicu Skupštine akcionarskog društva, sa predlozima odluka, uz obrazloženja i priloge, biće objavljen na internet stranici Društva www.stamparijaobod.com, a na dan slanja ovog poziva, isti se može vidjeti i preuzeti.
[bookmark: _GoBack]Materijal za redovnu Skupštinu akcionarskog društva staviće se na uvid akcionarima i u sjedištu Društva u Ulici Vučedolskoj br 121, svakog radnog dana od 8h do 16h, shodno Zakonu, statutu i Poslovniku o radu Skupštine akcionarskog društva Štamparija Obod ad Cetinje.
Svaki akcionar ima pravo da prisustvuje sjednici Skupštine, da učestvuje u raspravi po pojedinim tačkama dnevnog reda, postavlja pitanja i glasa, u skladu sa Zakonom, Statutom, Poslovnikom o radu Skupštine akcionarskog društva.
Akcionar/i koji posjeduju najmanje 5% akcija sa pravom glasa mogu predložiti izmjenu odnosno dopunu dnevnog reda u dijelu donošenja drugačije odluke po predloženoj tački uz obrazloženje i predlog odluke, ili dopunu dnevnog reda novim tačkama uz obrazloženje i predlog odluke. Predlog se može dostaviti najkasnije 10 dana prije dana održavanja sjednice Skupštine, u skladu sa Zakonom i Statutom.
Svaki akcionar koji ima pravo učešća u radu Skupštine ima pravo da postavi pitanja koja se odnose na tačke dnevnog reda i druga pitanja u vezi sa Društvom, saglasno Zakonu. Akcionar može postaviti pitanje 14 dana prije dana održavanja sjednice Skupštine, na koje će odgovor dobiti tokom trajanja sjednice, a ako se odgovor ne može dati na sjednici, odgovor se objavljuje na internet stranici Društva u roku od 14 dana od dana održavanja sjednice Skupštine.
Akcionar može svoja prava na sjednici Skupštine da ostvaruje putem punomoćnika. Punomoćnik akcionara ima ista prava u pogledu učešća u radu sjednice Skupštine, uključujući i pravo glasa, kao i akcionar koji ga je ovlastio.
Punomoćnik akcionara može biti svako poslovno sposobno fizičko ili pravno lice, osim izuzetaka utvrđenih Zakonom.
Akcionar daje punomoćje u pisanom obliku, punomoćje mora biti ovjereno, a potpisi na punomoćju ovjeravaju se u skladu sa Zakonom o ovjeri potpisa, rukopisa i prepisa. Punomoćje može biti dato i u elektronskom obliku u kom slučaju mora biti potpisano kvalifikovanim elektronskim potpisom, u skladu sa Zakonom o elektronskoj identifikaciji i elektronskom potpisu, a dostavlja se na zvaničnu email adresu Društva info@stamparijaobod.com  najmanje 24h prije održavanja sjednice Skupštine.
Akcionari mogu potpisati sporazum o glasanju, saglasno Zakonu pri čemu su dužni da primjerak sporazuma dostave Društvu radi upisa u jedinstvenu knjigu evidencija i Komisiji za tržište kapitala Crne Gore.
Akcionar/i mogu da glasaju unaprijed pisanim putem bez prisustva sjednici, uz ovjeru svog potpisa na glasačkom listiću, u skladu sa Zakonom o ovjeri potpisa, rukopisa i prepisa. Društvo utvrđuje obrazac glasačkog listića kojim se glasa pisanim putem, saglasno Statutu i Poslovniku o radu Skupštine koji je dostupan akcionarima u papirnom i elektronskom obliku. Ako akcionar prilikom glasanja pisanim putem nije koristio obrazac glasačkog listića Društvo neće poništiti njegovo glasanje ako se iz pisane izjave tog akcionara jasno može utvrditi njegov identitet i kako je glasao po pojedinim tačkama dnevnog reda.
Akcionar/i mogu da glasaju unaprijed i elektronskim putem, saglasno Poslovniku o radu Skupštine, dostavom glasačkog listića najmanje 24h prije održavanja sjednice Skupštine na email adresu: info@stamparijaobod.com  u kom slučaju glasački listić mora biti potpisan kvalifikovanim elektronskim potpisom u skladu sa Zakonom o elektronskoj identifikaciji i elektronskom potpisu.
Glasački listić za glasanje unaprijed mora biti dostavljen Društvu najkasnije 24h prije sjednice Skupštine.
Uz ovaj predlog za održavanje vanredne sjednice Skupštine akcionarskog društva i uz kompletnu dokumentaciju, sa predlozima odluka uz obrazloženja, dostavlja se i forma glasačkih listića za tačke dnevnog reda u skladu sa Poslovnikom o radu Skupštine akcionarskog društva kao i obrazac punomoćja.
Pravo učešća u radu sjednice Skupštine akcionara imaju akcionari koji su to svojstvo imali na drugi dan prije dana održavanja sjednice Skupštine – dan utvrđivanja svojstva akcionara. Spisak akcionara Društvo utvrđuje na osnovu izvoda iz jedinstvene evidencije akcionara CKDD-a. Akcionar koji nakon dana utvrđivanja svojstva akcionara prenese svoje akcije na treće lice, zadržava pravo učešća u radu sjednice Skupštine po osnovu tih akcija.
Cjeloviti materijal, forma glasačkih listića i obrazac punomoćja će integralno biti objavljeni na internet stranici Društva www.stamparijaobod.com, a na dan slanja ovog poziva isti se mogu vidjeti i preuzeti.

PREDSJEDNICA ODBORA DIREKTORA
Borilović Vesna,sr 
